Muutettu ehdotus: Euroopan parlamentin ja neuvoston direktiivi työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta (komission EY:n perustamissopimuksen 250 (2) artiklan nojalla esittämä) /* KOM/2002/0254 lopull. - COD 2001/0165 */



Virallinen lehti nro 203 E , 27/08/2002 s. 0273 - 0283



Muutettu ehdotus: EUROOPAN PARLAMENTIN JA NEUVOSTON DIREKTIIVI työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta (komission EY:n perustamissopimuksen 250 (2) artiklan nojalla esittämä) PERUSTELUT A) Tausta 1. Komissio esitti 20. heinäkuuta 2001 ehdotuksen työntekijöiden suojelemisesta vaaroilta, jotka liittyvät asbestialtistukseen työssä, annetun direktiivin 83/477/ETY [1] muuttamisesta toisen kerran. [1] EYVL L 264, 24.9.1983, s. 25. 2. Talous- ja sosiaalikomitea antoi lausuntonsa 21. helmikuuta 2002. Alueiden komitea ilmoitti 13. helmikuuta 2002 päivätyllä kirjeellä neuvostolle, että se ei anna lausuntoa asiasta. 3. Euroopan parlamentti hyväksyi 11. huhtikuuta 2002 ensimmäisessä käsittelyssä 37 tarkistusta. 4. Euroopan parlamentin hyväksymistä 37 tarkistuksesta komissio hyväksyi sellaisenaan 9 (tarkistukset 1, 11, 17, 18, 19, 22, 31, 32 ja 34), osittain 3 (tarkistus 20 uudelleen muotoiltuna, tarkistuksen 23 ensimmäinen osa ja tarkistuksen 25 ensimmäinen osa) ja hylkäsi 25 (tarkistukset 2, 3, 4, 6, 7, 8, 9, 12, 13, 14, 16, 21, 24, 26, 27, 28, 30, 33, 35, 36, 37, 38, 40, 41 ja 42). Edellä todetun perusteella komissio esittää tämän muutetun ehdotuksen. B) Tärkeimpien tarkistusten selitykset 1. Asbestipölyn vapautumisen ehkäisy Kun otetaan huomioon, miten tärkeää on ehkäistä asbestipölyn vapautumista ilmaan työpaikan lisäksi myös sen ulkopuolella, komissio on hyväksynyt tarkistukset 11 (johdanto-osan 10 kappaleen muuttaminen), 17 (4 artiklan 2 kohdan c alakohdan täydennys) ja 19 (6 artiklan 2 kohdan täydennys). Tarkistuksen perusteena on se, että asbestipölyn vapautuminen työpaikan ulkopuolelle voi altistaa pölylle työntekijät, jotka työskentelevät rakennuksen välittömässä läheisyydessä. 2. Altistuneille työntekijöille toimitettavat tiedot On olennaisen tärkeää toimittaa asbestille mahdollisesti altistuneille työntekijöille riittävästi tietoa tarvittavista ehkäisytoimenpiteistä ja terveystilan seurantaa koskevista vaatimuksista, jotta voitaisiin ehkäistä asbestin aiheuttamat vakavat riskit. Asioista hyvin perillä oleva työntekijä on varovaisempi työssään. Komissio hyväksyi tämän vuoksi tarkistuksen 31, jolla täydennetään 12 a artiklan 2 kohdan a alakohtaa ja edellytetään tarkempien tietojen antamista asbestin aiheuttamista vaaroista. Samasta syystä hyväksyttiin tarkistukset 32 ja 34, joilla lisätään vaatimukset terveystarkastusten tiheydestä ja terveyden arviointia koskevista tiedoista. 3. Ilmoittamista koskevat vaatimukset Direktiivin 83/477/ETY 4 artiklan 2 kohdassa luetellaan tiedot, jotka työnantajan on ilmoitettava jäsenvaltion vastuussa olevalle viranomaiselle. Tarkistuksella 18 lisätään toimitettaviin tietoihin yritys ja työntekijä (työntekijät) tai taho, joka on palkattu asbestin käsittelyä varten, mikä onkin asianmukaista. Komissio hyväksyy näin ollen tarkistuksen 18. 4. Henkilökohtaisten hengityssuojaimien käyttö Direktiivin 83/477/ETY 10 artiklan 3 kohdassa säädetään, että henkilökohtaisten hengityssuojaimien käyttö ei saa olla pysyvää ja se on jokaisen työntekijän osalta rajoitettava ehdottomasti mahdollisimman vähäiseksi. Kun otetaan huomioon vaativat työolosuhteet, joissa henkilökohtaisia hengityssuojalaitteita käyttävät työntekijät työskentelevät, olisi säädettävä asianmukaisista tauoista fyysisten ja ilmastollisten olosuhteiden mukaisesti. Komissio hyväksyy näin ollen tarkistuksen 22. 5. Tekniset selvennykset ja parannukset Joillakin tarkistuksilla pyritään selkeyttämään ja täsmentämään tekstiä. Komissio hyväksyy tarkistukset 1, 20 (uudelleen muotoiltuna) sekä tarkistusten 23 ja 25 ensimmäisen osan. Komissio hyväksyy tarkistuksen 1, koska sillä selkeytetään ehdotuksen alkuperää (viittaus työntekijöiden suojelemisesta asbestialtistukseen liittyviltä vaaroilta 7. huhtikuuta 1998 annettuihin neuvoston päätelmiin [2]). [2] EYVL C 142, 7.5.1998, s. 1. Tarkistuksessa 20 esitetään 7 artiklan 6 kohdan 1 alakohdan täydentämistä niin, että sallittaisiin vaihtoehtoisten menetelmien käyttö asbestikuitujen mittaukseen. Komissio hyväksyy tarkistuksen 20, jos se muotoillaan uudelleen seuraavasti: "tai muuta menetelmää, josta saadaan vastaavat tulokset". Näin ei tarvitse viitata yksittäisiin menetelmiin kuten esimerkiksi SEM-EDX-menetelmään (Scanning Electron Microscopy - Energy Dispersive X-ray Analyser). Tarkistuksen 23 ensimmäisellä osalla täydennetään 10 a artiklan ensimmäistä kohtaa ja lisätään rakennusten omistajien lisäksi niihin, jotka voivat antaa tietoja mahdollisten asbestipitoisten materiaalien tunnistamiseksi, paikalliset viranomaiset, väestönsuojeluviranomaiset ja muut asiasta vastuulliset tahot, ja viranomaiset, yhteisöt tai yksityishenkilöt ja yleensä kaikki tahot, jotka voivat tarjota, laajentaa tai parantaa kyseisiä tietoja. Komissio pitää tätä täysin asiallisena artiklan tavoitteisiin nähden. Tarkistuksen 25 ensimmäisellä osalla lisätään korjaus- tai kunnossapitotyöt 11 artiklan 1 kohdan c alakohdassa lueteltuihin töihin, joiden osalta altistuksen raja-arvo voi ylittyä ja on sovellettava erityisiä ehkäisytoimenpiteitä. Myös komissio katsoo, että näissä töissä altistus voi ylittää raja-arvon ja niihin on kiinnitettävä erityishuomiota. Tarkistus 25 siis hyväksytään. 6. Osittain tai kokonaan hylätyt tarkistukset Komissio hylkää seuraavat tarkistukset: - tarkistukset 2, 3, 4, 6, 7, 8, 9, 12, 13, 14, tarkistuksen 23 toisen osan, 24, 26 ja 28 lainsäädännön johdonmukaisuuteen ja lainsäädäntötekniikkaan liittyvistä syistä, koska ne ovat joko poliittisia kehotuksia, jotka eivät liity direktiivin säännöksiin, tai niissä esitetty ajatus sisältyy jo ehdotuksen eri artikloihin. - tarkistuksen 16 ja tarkistuksen 25 toisen osan, koska työnantajan vastuusta säädetään selvästi puitedirektiivissä 89/391/ETY ja lisämääritelmät saisivat aikaan oikeudellista epävarmuutta siitä, kenelle vastuu kuuluu. - tarkistukset 21 ja 42, koska niissä esitetään kahta eri raja-arvoa ja näin ollen eri suojatasoja eri työtä tekeville työntekijöille. Lisäksi raja-arvon ilmoittamista kahdeksan tunnin sijaan neljän tunnin aikapainotettuna keskiarvona ei voida hyväksyä, koska se saattaa aiheuttaa sekaannusta verrattaessa samoihin arvoihin kansainvälisissä standardeissa, joissa viitekautena on kahdeksan tuntia. - tarkistukset 27, 38 ja 40, koska perustamissopimuksen 137 artikla ei kata yleisiä julkisia toimia tai ammattitautien tunnustamista. - tarkistukset 30, 33, 35, 36 ja 37 toissijaisuusperiaatteeseen liittyvistä syistä. - tarkistuksen 41, koska sillä aiheutettaisiin tarpeetonta byrokraattista taakkaa yrityksille ja hallintoviranomaisille eikä saavutettaisi lisäetua. 2001/0165 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta (ETAn kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 137 artiklan 2 kohdan, ottavat huomioon komission ehdotuksen, jonka se on tehnyt kuultuaan työmarkkinaosapuolia ja työturvallisuuden, työhygienian ja työterveyshuollon neuvoa-antavaa komiteaa, [3] [3] EYVL C . ottavat huomioon talous- ja sosiaalikomitean lausunnon, [4] [4] EYVL C . ottavat huomioon alueiden komitean lausunnon, [5] [5] EYVL C . noudattavat perustamissopimuksen 251 artiklassa määrättyä menettelyä, [6] [6] EYVL C 340, 10.11.1997, s. 1. sekä katsovat seuraavaa: 1) Neuvoston 7 päivänä huhtikuuta 1998 tekemissä päätelmissä [7] työntekijöiden suojelemisesta asbestialtistuksen vaaroilta kehotetaan komissiota tekemään ehdotuksia direktiivin 83/477/ETY [8] muuttamisesta, erityisesti koska on syytä kohdistaa suojelutoimet kaikkein altistuneimpiin henkilöihin. [7] EYVL C 142, 7.5.1998, s. 1. [8] EYVL L 263, 24.9.1983, s. 25. Direktiivi sellaisena kuin se on viimeksi muutettuna direktiivillä 98/24/EY (EYVL L 131, 5.5.1998, s. 11). 2) Talous- ja sosiaalikomitea pyytää asbestia koskevassa lausunnossaan [9] komissiota ryhtymään uusiin toimenpiteisiin työntekijöihin kohdistuvien vaarojen vähentämiseksi. [9] EYVL C 138, 18.5.1999, s. 24. 3) Ottaen huomioon neuvoston päätelmät komissiota kehotetaan esittämään ehdotuksia direktiivin 83/477/ETY muuttamiseksi ottaen huomioon krysotiilille altistumisen raja-arvoja ja asbestille altistumista hengitysteitse koskevat perusteellisemmat tutkimukset (kiinnittäen huomiota Maailman terveysjärjestön WHO:n hyväksymään menetelmään). Samankaltaisiin toimenpiteisiin olisi ryhdyttävä korvaavien kuitujen suhteen. (4) Neuvoston direktiivissä 76/769/ETY, [10] sellaisena kuin se on muutettuna vuonna 1999 annetulla komission direktiivillä 99/77/EY, [11] säädetty krysotiiliasbestin markkinoille saattamisen ja käytön kieltäminen 1 päivästä tammikuuta 2005 lähtien auttaa vähentämään työntekijöiden asbestialtistusta merkittävästi. [10] EYVL L 262, 27.9.1976, s. 201. Direktiivi sellaisena kuin se on viimeksi muutettuna komission direktiivillä 1999/77/EY (EYVL L 207, 6.8.1999, s. 18). [11] EYVL L 207, 6.8.1999, s. 18. (5) Kaikkia työntekijöitä on suojeltava asbestialtistukseen liittyviltä vaaroilta, ja siksi merenkulku- ja ilmailualaa koskevat poikkeukset on kumottava. (6) Kyseisten kuitujen selkeän määritelmän varmistamiseksi kuidut määritellään uudelleen mineralogisesti ja Chemical Abstract Service (CAS) -numeron osalta. (7) Asbestialtistusta aiheuttavien toimien rajoittaminen auttaa erittäin merkittävästi ehkäisemään asbestialtistukseen liittyviä sairauksia, sanotun kuitenkaan rajoittamatta asbestin markkinointia ja käyttöä koskevien muiden yhteisön säännösten soveltamista. (8) Asbestialtistusta aiheuttavien toimien ilmoitusjärjestelmä on mukautettava uusiin työskentelytilanteisiin. (9) Ottaen huomioon uusin tekninen tietämys on määriteltävä paremmin ilman asbestipitoisuuden määrittämiseksi tehtävässä näytteenotossa käytettävät menetelmät sekä kuitujen laskentamenetelmät. (10) Vaikka vielä ei ole kyettykään määrittämään altistuskynnystä, jota vähäisempi asbestialtistus ei aiheuta syöpävaaraa, on suotavaa alentaa asbestin työperäisen altistuksen raja-arvoja. (11) Rakennuksista vastuussa olevia henkilöitä on vaadittava ennen asbestin poistotöiden aloittamista kartoittamaan asbestin esiintyminen tai oletettu esiintyminen rakennuksissa ja laitteissa sekä välittämään tiedot muille henkilöille, jotka saattavat altistua rakennuksen käytön, sen ylläpidon tai muun siellä tai sen välittömässä läheisyydessä tapahtuvan toiminnan yhteydessä. (12) On varmistettava, että asbestin purku- ja poistotöitä tekevät yritykset, jotka tuntevat kaikki työntekijöiden suojelemiseksi toteutettavat varotoimet. (13) Asbestille altistuvien tai mahdollisesti altistuvien työntekijöiden erityiskoulutus olisi varmistettava, jotta voidaan auttaa merkittävästi vähentämään altistukseen liittyviä vaaroja. (14) Direktiivissä 83/477/ETY säädettyjen altistus- ja terveystietojen sisältö olisi yhdenmukaistettava työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annetussa neuvoston direktiivissä 90/394/ETY [12] (kuudes direktiivin 89/391/ETY 16 artiklan 1 kohdassa tarkoitettu erityisdirektiivi) tarkoitettujen tietojen kanssa. [12] EYVL l 196, 26.7.1990, s. 1. Direktiivi sellaisena kuin se on viimeksi muutettuna direktiivillä 1999/38/EY (EYVL L 138, 1.6.1999, s. 66). (15) On suotavaa saattaa altistuneiden työntekijöiden kliinistä seurantaa koskevat käytännön suositukset ajan tasalle uusimman lääketieteellisen tietämyksen perusteella, jotta asbestiin liittyvät sairaudet voidaan havaita varhaisessa vaiheessa. (16) Suhteellisuusperiaatteen mukaisesti on direktiivin 83/477/ETY tavoitteiden saavuttamiseksi tarpeen ja aiheellista muuttaa kyseistä direktiiviä ehdotetulla tavalla. Perustamissopimuksen 5 artiklan kolmannen kohdan mukaisesti muutokset eivät ylitä sitä, mikä on tarpeen tavoitteiden saavuttamiseksi. (17) Tässä direktiivissä esitettävillä muutoksilla toteutetaan osaltaan käytännössä sisämarkkinoiden sosiaalista ulottuvuutta. (18) Muutokset on rajattu mahdollisimman vähäisiksi, jotta pienten ja keskisuurten yritysten perustamiselle ja kehittämiselle ei aseteta tarpeetonta rasitusta. (19) Päätöksen 74/325/ETY [13] mukaisesti komission on kuultava työturvallisuuden, työhygienian ja työterveyshuollon neuvoa-antavaa komiteaa tehdessään kyseiseen alaan liittyviä ehdotuksia. [13] EYVL L 185, 9.7.1974, s. 15. Päätös sellaisena kuin se on viimeksi muutettuna Itävallan, Suomen ja Ruotsin liittymisasiakirjalla. (20) Direktiivi 83/477/ETY olisi siksi muutettava vastaavasti, OVAT ANTANEET TÄMÄN DIREKTIIVIN: 1 artikla Muutetaan direktiivi 83/477/ETY seuraavasti: (1) Poistetaan 1 artiklan 2 kohta. (2) Korvataan 2 artikla seuraavasti: "2 artikla Tässä direktiivissä 'asbestilla' tarkoitetaan seuraavia kuitumaisia silikaatteja: - asbestimuotoinen aktinoliitti, CAS No 77536-66-4* - asbestimuotoinen grüneriitti (amosiitti) CAS No 12172-73-5* - asbestimuotoinen antofylliitti, CAS No 77536-67-5* - krysotiili, CAS No 12001-29-5* - krokidoliitti, CAS No 12001-28-4* - asbestimuotoinen tremoliitti, CAS No 77536-68-6*. * Chemical Abstract Servicen (CAS) luettelonumero." (3) Korvataan 3 artiklan 3 kohta seuraavasti: "3. Edellyttäen että työntekijöiden kokonaisaltistusaika ei ylitä kahta tuntia yhdenkään seitsemän vuorokauden ajanjakson aikana ja että 2 kohdassa edellytetyn riskien arvioinnin perusteella on selvää, ettei asbestialtistuksen raja-arvoja ylitetä, 4, 15 ja 16 artiklaa ei sovelleta, kun työ käsittää jonkin seuraavista toimista: (a) tehdään asbestilla päällystämistä, asbestilla eristämistä tai asbestieristyslevyn asentamista (b) tehdään ilman mittauksia, hyväksyntätarkastuksia tai kerätään irtonäytteitä sen selvittämiseksi, onko materiaali asbestia". (4) Muutetaan 4 artikla seuraavasti: (a) Korvataan 2 kohta seuraavasti: "2. Työnantajan on tehtävä ilmoitus jäsenvaltion vastuussa olevalle viranomaiselle kansallisten lakien, asetusten ja hallinnollisten määräysten mukaisesti. Ilmoitukseen tulee sisältyä ainakin lyhyt kuvaus seuraavista asioista: (a) työskentelypaikan sijainti (b) käytetyn tai käsitellyn asbestin laatu ja määrä (c) kysymyksessä olevat toiminnot ja prosessit mukaan lukien toimenpiteet asbestialtistuksen ehkäisemiseksi työpaikan ulkopuolella (d) valmistettavat tuotteet (e) asbestin käsittelyyn palkattu yritys ja työntekijä (työntekijät) tai taho. Kun asbestia poistetaan, ilmoitukseen on myös sisällyttävä tiedot ajankohdasta, jolloin asbestinpoistotyöt tosiasiallisesti tehdään, sekä tiedot toimenpiteistä, joilla työhön osallistuvien työntekijöiden asbestialtistusta rajoitetaan. Ilmoitus on tehtävä ennen asbestinpurkutöiden aloittamista." (b) Korvataan 4 kohta seuraavasti: "4. Aina kun työolosuhteissa tapahtuu muutos, joka voi johtaa muuttuneeseen altistukseen asbestista tai asbestipitoisesta materiaalista vapautuvalle pölylle, on tehtävä uusi ilmoitus." (5) Korvataan 6 artikla seuraavasti: "6 artikla Kaikissa 3 artiklan 1 kohdassa tarkoitetuissa toimissa työntekijöiden altistuminen asbestista tai asbestipitoisesta materiaalista vapautuvalle pölylle työpaikalla on pidettävä mahdollisimman vähäisenä ja joka tapauksessa alle 8 artiklassa vahvistetun raja-arvon erityisesti seuraavin toimenpitein: 1. Asbestista tai asbestipitoisesta materiaalista vapautuvalle pölylle altistuvien tai todennäköisesti altistuvien työntekijöiden lukumäärä on pidettävä mahdollisimman pienenä. 2. Työprosessit on suunniteltava siten, että ehkäistään asbestipölyn vapautuminen ilmaan työpaikan sisällä ja sen yleisessä ympäristössä.3. Kaikki tilat ja laitteet, joissa asbestia käsitellään, on voitava puhdistaa ja pitää kunnossa säännöllisesti ja tehokkaasti. 4. Asbesti tai asbestipitoiset materiaalit, joista vapautuu pölyä, on säilytettävä ja kuljetettava asianmukaisissa tiiviisti suljetuissa pakkauksissa. 5. Jätteet on kerättävä ja poistettava työpaikalta mahdollisimman nopeasti asianmukaisissa tiivisti suljetuissa pakkauksissa, joiden merkinnöistä käy ilmi, että ne sisältävät asbestia. Tätä toimenpidettä ei sovelleta kaivannaistoimintaan. Ensimmäisessä alakohdassa tarkoitettu jäte on tämän jälkeen käsiteltävä neuvoston direktiivin 91/689/ETY*mukaisesti. * EYVL L 377, 31.12.1991, s. 20. (6) Korvataan 7 artikla seuraavasti: "7 artikla 1. Työpaikkailman asbestikuitupitoisuus on mitattava säännöllisesti riskien alustavan arvioinnin tulosten perusteella ja 8 artiklassa vahvistetun raja-arvon noudattamiseksi. 2. Näytteiden on edustettava työntekijän henkilökohtaista altistusta asbestista tai asbestipitoisesta materiaalista vapautuvalle pölylle. 3. Näytteenotto tehdään sen jälkeen, kun työntekijöitä ja/tai heidän edustajiaan on kuultu yrityksissä. 4. Näytteenoton tekemisestä huolehtivat henkilöt, joilla on siihen sopiva pätevyys. Näytteet on tämän jälkeen analysoitava laboratorioissa, joissa on välineet niiden analysoimiseen ja joilla on edellytykset käyttää tarpeellisia tunnistamiskeinoja. 5. Näytteenoton keston on oltava sellainen, että edustava altistus voidaan määrittää kahdeksan tunnin vertailuajalle (yksi työvuoro) mittauksilla tai aikapainotetulla laskennalla. 6. Kuitulaskenta on tehtävä mieluiten vaihekontrastimikroskoopilla Maailman terveysjärjestön WHO:n vuonna 1997 suosittelemaa menetelmää [14] tai jotakin muuta vastaavan tuloksen antavaa menetelmää käyttäen. [14] Determination of airborne fibre number concentrations. A recommended method, by phase-contrast optical microscopy (membrane filter method), WHO, Geneva 1997 (ISBN 92 4 154496 1). Asbestin mittaamiseksi ilmasta siten, kuin ensimmäisessä alakohdassa tarkoitetaan, otetaan huomioon vain kuidut, joiden pituus on enemmän kuin 5 mikrometriä ja pituus/leveys-suhde suurempi kuin 3:1." (7) Korvataan 8 artikla seuraavasti: "8 artikla Työnantajien on varmistettava, ettei yksikään työntekijä altistu ilman asbestipitoisuudelle, joka kahdeksan tunnin aikapainotettuna keskiarvona ylittää 0,1 kuitua kuutiosenttimetrissä." (8) Poistetaan 9 artiklan 1 kohta. (9) Muutetaan 10 artikla seuraavasti: (a) Korvataan 1 kohdan ensimmäinen alakohta seuraavasti: Jos 8 artiklassa vahvistettu raja-arvo ylittyy, on ensin selvitettävä syyt raja-arvon ylittymiselle, ja asianmukaisiin toimenpiteisiin tilanteen korjaamiseksi on ryhdyttävä mahdollisimman nopeasti." (b) Korvataan 3 kohta seuraavasti: "3. Kun altistusta ei voida vähentää muilla keinoin ja henkilökohtaisten hengityssuojainten käyttäminen osoittautuu tarpeelliseksi, niiden käyttäminen ei saa olla pysyvä ratkaisu, ja se on rajoitettava kunkin työntekijän osalta vain välttämättömimpään. Työntekijöitä ja/tai heidän edustajiaan kuullen olisi säädettävä fyysisten ja ilmastollisten olosuhteiden mukaisista asianmukaisista tauoista työvaiheissa, joissa on käytettävä henkilökohtaisia hengityssuojaimia." (10) Lisätään 10 a artikla seuraavasti: "10 a artikla Ennen purku- tai kunnossapitotöiden aloittamista työtiloista vastuussa olevien työnantajien on, tarvittaessa hankkimalla tietoa tilojen omistajilta, paikallisilta viranomaisilta, väestönsuojeluviranomaisilta ja muilta viranomaisilta, elimiltä tai yksityishenkilöiltä ja kaikilta tahoilta, jotka voivat tarjota, laajentaa tai parantaa kyseisiä tietoja, ryhdyttävä kaikkiin tarpeellisiin toimiin mahdollisten asbestipitoisten materiaalien tunnistamiseksi. Jos vallitsee pieninkin epäilys asbestin esiintymisestä materiaalissa tai rakenteessa, on noudatettava asbestinpurkutöitä koskevia sääntöjä ja menettelyitä." (11) Korvataan 11 artiklan 1 kohta seuraavasti: "1. Kun kyseessä on tietynlainen toiminta, kuten purku-, poisto-, korjaus- tai kunnossapitotyö, jossa 8 kohdassa vahvistettu raja-arvo todennäköisesti ylittyy huolimatta teknisistä ehkäisytoimenpiteistä ilman asbestipitoisuuden rajoittamiseksi, työnantajan on määrättävä erityisesti seuraavat toimenpiteet, joilla pyritään varmistamaan työntekijöiden suojelu heidän osallistuessaan toimintaa: (a) työntekijät on varustettava sopivilla hengitys- ja muilla henkilösuojaimilla, joita täytyy käyttää (b) näkyviin on asetettava varoituksia, joista ilmenee, että 8 artiklassa asetettu raja-arvo todennäköisesti ylittyy (c) asbestista tai asbestipitoisesta materiaalista peräisin olevan pölyn leviäminen tilan/toimipaikan ulkopuolelle on estettävä." (12) Korvataan 12 artiklan 2 kohdan ensimmäinen ja toinen alakohta seuraavasti: "2. Edellä 1 kohdassa tarkoitetun suunnitelmassa on määrättävä toimenpiteet, jotka ovat tarpeen työntekijöiden turvallisuuden ja terveyden varmistamiseksi työpaikalla. Suunnitelmassa on erityisesti mainittava, että - asbesti ja/tai asbestipitoiset tuotteet poistetaan ennen kuin purkumenetelmiä käytetään - tarpeen mukaan on saatavissa 11 artiklan 1 kohdan a alakohdassa tarkoitettuja henkilösuojaimia." (13) Lisätään 12 a artikla seuraavasti: "12 a artikla 1. Työnantajien tulee tarjota asianmukaista koulutusta kaikille työntekijöille, jotka altistuvat tai mahdollisesti altistuvat asbestipitoisille pölylle. Koulutusta on tarjottava säännöllisesti, ja sen on oltava työntekijöille maksutonta. 2. Koulutuskurssien tulee olla helposti ymmärrettäviä, ja niillä tulee tiedottaa työntekijöille muun muassa(a) kunkintyyppisen asbestin erityisriskeistä ja yksittäisille henkilöille tai ulkopuolisille aiheutuvista seurauksista, myös mahdollisista tupakoinnin tai muiden työpaikalla olevien myrkyllisten aineiden ja vastaavalla tavalla haitallisten aineiden sivuvaikutuksista, b) sentyyppisistä tuotteista ja materiaaleista, jotka todennäköisesti sisältävät asbestia, c) toimista, joissa voi altistua asbestille, ja ennaltaehkäisevien toimien merkityksestä altistuksen minimoinnissa, d) turvallisista työtavoista, valvonnasta ja suojavälineistä e) hengityssuojainten asianmukaisesta tarkoituksesta, valinnasta, rajoituksista ja oikeasta käytöstä, f) hätämenettelyistä g) dekontaminaatiomenettelyistä h) jätteiden käsittelystä i) terveystarkastusvaatimuksista, myös näiden tarkastusten tiheydestä. 3. Käytännön ohjeet asbestinpoistoon osallistuvien työntekijöiden kouluttamiseksi kehitetään yhteisön tasolla." (14) Lisätään 12 b artikla seuraavasti: "12 b artikla Jotta yritykset voivat tehdä asbestin purku- tai poistotöitä, niiden on esitettävä todisteita pätevyydestään alalla. " (15) Korvataan 14 artiklan 2 kohdan b alakohta seuraavasti: "b) jos tulokset ylittävät 8 artiklassa vahvistetun raja-arvon, asiantilasta ja siihen johtaneista syistä tiedotetaan mahdollisimman nopeasti asianomaisille työntekijöille ja heidän edustajilleen yrityksessä tai laitoksessa, ja työntekijöitä ja/tai heidän edustajiaan yrityksessä tai laitoksessa kuullaan toteutettavien toimenpiteiden osalta tai - hätätapauksessa - heille tiedotetaan jo toteutetuista toimenpiteistä." (16) Korvataan 15 artiklan 3 kohta seuraavasti: "3. Työntekijöille on annettava neuvoja ja tietoja jokaisesta terveystarkastuksesta, joka heille suoritetaan altistumisen päätyttyä. Lääkäri tai työntekijöiden terveystarkastuksesta vastuulliset voivat todeta, että on tarpeen jatkaa terveyden seurantaa työn lopettamisen jälkeen niin kauan kuin edellä mainitut henkilöt pitävät tätä tarpeellisena työntekijän terveyden turvaamiseksi. Tämä pitkitetty terveyden seuranta toteutetaan jäsenvaltioiden lainsäädännön ja käytäntöjen mukaisesti." (17) Korvataan 16 artiklan 2 kohta seuraavasti: "2. Edellä 1 kohdassa tarkoitettua luetteloa ja 15 artiklan 1 kohdassa tarkoitettuja terveystietoja on säilytettävä vähintään 40 vuotta altistumisen päättymisen jälkeen kansallisen lain ja/tai käytännön mukaisesti." (18) Lisätään 16 artiklaan 3 kohta seuraavasti: "3. Edellä 2 kohdassa tarkoitetut asiakirjat on asetettava vastuussa olevien viranomaisten saataville kansallisen lainsäädännön ja/tai käytännön mukaisesti siinä tapauksessa, että yrityksen toiminta päättyy". (19) Poistetaan liite I. (20) Korvataan liitteessä II oleva 3 kohta seuraavasti: "3. Työntekijöiden terveystarkastukset tulee tehdä työterveyshuollon periaatteiden ja käytännön mukaisesti; niihin tulee sisältyä seuraavat toimet: - työntekijän terveyteen ja palvelussuhteeseen liittyvien tietojen jatkuva tallentaminen - henkilökohtainen haastattelu - keuhkojen kliininen tutkiminen - hengityselinten toiminnan tutkimus (hengitystilavuuden ja hengitysvirtauksen määrän mittaaminen). Lääkärin ja/tai terveyden valvonnasta vastaavan viranomaisen olisi päätettävä jatkotutkimuksista, kuten ysköksen sytologisesta tutkimisesta ja rintakehän röntgenkuvauksesta tai tietokonetomografiasta, kussakin yksittäisessä tapauksessa uusimman käytettävissä olevan työterveyteen liittyvän tietämyksen perusteella". 2 artikla 1. Jäsenvaltioiden on saatettava tämän direktiivin noudattamiseen tarpeelliset lait, asetukset ja hallinnolliset määräykset voimaan viimeistään 31 päivänä joulukuuta 2004. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä [...]. Euroopan parlamentin puolesta Neuvoston puolesta Puheenjohtaja Puheenjohtaja